بـرات ءِ بَـدَل زَهــگ نَـے اِنـت
رجـانـک : ادبـی هَـکـیـم
حَـجّـاج بـن یـوسـف بـغـدادءِ هـاکـُـم بـوُتـگ ، گـوَش اَنـت آ سَـکـّـیـں زوراکـیـں هـاکـُمـے بـوُتـگ ، یَـکّ روچـے آئـیءَ سَـے کـَـسءَ پـاهـو کــنَــگءِ هُـکـم دات ، وَهـدے کـہ جَـلاّد آتـک حـجـاج بن یـوسـفءَ چـاراِت یَـک وَشّـرَنـگـیـں زالے اوشـاتَـگءُ گـریـوَگءَ اِنـت ، آئـیءَ جُسـت کـُـرت تـو پـرچـا گـریـوَگءَئَے ؟ زالءَ گـوَشـت اے سَـئـیـں کـَـس یَـکـّـے مَـنـی بـرات اِنـت ، یَـکـّـے مَـنـی جـوداِنـت ءُ یَـکـّـے مَـنـی زَهـگ اِنـت ، تـو آیـانءَ پـاهـو دیَـگءَئـے مَـن چـوں مَـہ گـریـواں !!!.. حَـجّـاج بـن یـوسُـفءَ گـوَشـت پَـہ تـئـی هـاتِـرءَ مَـن یَـکـّے ءَ چـہ ایـشـاں یَـلـہ کـنـاں ، تـو گِـچـیـں بـہ کـن ، کـیـا لـوٹ ئَے آرا یـلـہ بـہ کـنـاں؟ بـراتءَ ؟ جـودءَ ؟ یـاں زَهـگءَ ؟ مـهـلـوُک هُـشـکءُ هَـیـرانـیـں زالءَ چـارَگءَاِتـنـت ، یَـکـّےءَ گـوَشـت زَهـگءَ لـوٹ ایـت ، یَـکـّـےءَ گـوَشـت جـودءَ لـوٹ ایـت ، یـکـّـےءَ گـوَشـت بـراتءَ لـوٹ ایـت ، آسـرءَ زالءَ گـوَشـت مـنـی بـراتءَ یـلـہ بـہ کـن ، حَـجّـاج بـن یـوسُـفءَ گـوَشـت زال تـو وَتـی زَهـگءَ بـہ لـوٹتـیـں ، زالءَ گـوَشـت جـودءِ بَـدَل بـاندات کـَـیـت ، زَهـگءِ بَـدَلءَ کـاراں ، بـلـے بـراتءِ بَـدَلءَ مـاں اے دُنـیـاءَ آورت نـہ کـنـاں ، پَـرچـا کـہ پـہ بـراتءِ بـدَلءِ پـیـداگ کـنَـگءَ مـنءَ وَتـی مُـرتَـگـیـں مـاتءُ پـت پَــدا زنـدَگ کـنَـگ لـوٹ اَنـت ، حَـجّـاج بـن یـوسُـف چَـہ زالءِ گِـچـیـن کـَـنَـگءَ بـاز وَشّـدِل بـوُت ، رَنـدا آئـیءَ سَـئـیـں کـَـس یَـلـہ دات اَنـت.